ദർശനമാല/കർമ്മദർശനം
ആത്മൈവ മായയാ കർമ്മ
		കരോതി ബഹുരൂപധൃക്
		അസങ്ഗഃ സ്വപ്രകാശോƒപി
		നിദ്രായാമിവ തൈജസഃ.

		മന്യേ വദാമി ഗൃഹ്ണാമി
		ശൃണോമീത്യാദി രൂപതഃ
		ക്രിയതേ കർമ്മ പരമാ-
		ത്മനാ ചിത്തേന്ദ്രിയാത്മനാ.

		ആത്മൈവ കർമ്മണഃ പൂർവ-
		മന്യത് കിഞ്ചിന്ന വിദ്യതേ
		തതഃ സ്വേനൈവ കർമ്മാണി
		ക്രിയന്തേ നിജമായയാ.

		ശക്തിരസ്ത്യാത്മനഃ കാചി-
		ദ്ദുർഘടാ ന പൃഥക് സ്വതഃ
		തയൈവാരോപ്യതേ കർമ്മ
		നിഖിലം നിഷ്ക്രിയാത്മനി.

		സർവദാƒസംഗ ഏവാത്മാ-
		ƒജ്ഞതയാ കർമ്മസങ്ഗിവത്
		കരോതി ന കരോമീതി
		ന ജ്ഞഃ കർമ്മസു സജ്ജതേ.

		ജ്വലതി ജ്വലനോ വായുർ-
		വാതി വർഷതി വാരിദഃ
		ധരാത്മാ സൻ ധരതി ഖ-
		ല്വേകോ വഹതി വാഹിനീ.

		ഊർദ്ധ്വം പ്രാണോ ഹ്യധോƒപാനഃ
		ഖല്വേകോ യാതി നിഷ്ക്രിയഃ
		നാഡ്യന്തരാളേ ധമതി
		ക്രന്ദതി സ്പന്ദതി സ്ഥിതഃ.

		അസ്തിജന്മർദ്ധിപരിണ-
		ത്യപക്ഷയവിനാശനം
		ഷഡ്ഭാവമിഹ യോ യാതി
		സ നാന്യോƒവിക്രിയാത്മനഃ.

		സ്വയം ക്രിയന്തേ കർമ്മാണി
		കരണൈരിന്ദ്രിയൈരപി
		അഹം ത്വസങ്ഗഃ കൂടസ്ഥ
		ഇതി ജാനാതി കോവിദഃ.

		ദൃശ്യത്വാദ് ഭാസ്യമഹമ-
		പ്യതോƒഹം ശുക്തിരംഗവത്
		അധ്യസ്തമേക ഏവാദ്യ
		ശ്വോƒപി സർവോപരി സ്ഥിതഃ.

ദർശനമാല